google/wiki40b huggingface dataset:
Tsunade

Η Τσουνάντε (Tsunade) είναι χαρακτήρας της Ιαπωνικής σειράς κινουμένων σχεδίων Naruto. Επίσης έχει τον τίτλο τής πέμπτης Χοκάγκε και ανήκει στην ομάδα Σέντζου (Senju).

Ιδιότητες

Η Tsunade έχει κατακτήσει μία μαγική ιδιότητα με την οποία μπορεί να καλεί ή να μεταμορφώνεται σε έναν γυμνοσάλιαγκα. Έχει θεραπευτικές ικανότητες και εμφανίζεται ως πράσινη τσάκρα. Η Tsunade, ο Jiraiya και ο Orochimaru εμφανίζονται ως τρεις θρυλικοί νίντζα γνωστoi με το όνομα Σαννίν . Η Τσουνάντε μπορεί να καλέσει στρατιώτες σε μάχη, μέχρι και τέρατα τεράστιου μεγέθους. Αυτή η ικανότητα κλήσης βασίζεται στο ότι έχει συνάψει σύμβαση αίματος με όλα τα είδη θεραπευτικού γυμνοσάλιαγκα. Έχει υπερφυσική δύναμη και χαρακτηρίζεται ως η πιο δυνατή γυναίκα σε όλα τα επεισόδια της σειράς. Στο μέτωπό της έχει έναν μοβ ρόμβο, στον οποίον αποθηκεύει τεράστιες ποσότητες τσάκρας και ονομάζεται hyakugou. Με την βοήθεια αυτού του ρόμβου η Τσουνάντε μπορεί να χρησιμοποιεί ειδικές τεχνικές χωρίς να κουράζεται.

Εξωτερική εμφάνιση

Η Τσουνάντε έχει καστανά μάτια και ξανθά ίσια μαλλιά, στο μέτωπό της έχει έναν μοβ ρόμβο τσάκρας. Συνήθως φοράει μία γκρι μπλούζα με μία μπλε ζώνη και ένα μπλε σκούρο παντελόνι που φτάνει λίγο πιο κάτω από το γόνατο. Επίσης έχει μία πράσινη μακρυά ζακέτα που στην πίσω πλευρά αναπαρίσταται η ιαπωνική λέξη: κάκε [''賭''(τζόγος)] σ΄ ένα κόκκινο κύκλο. Στα πόδια της φοράει μαύρα σανδάλια σε χαμηλό τακούνι. Είναι αδύνατη (48,9 kg) και φτάνει σε ύψος 1,63cm.

Χαρακτήρας

Η Τσουνάντε ως πέμπτη Χοκάγκε θέλει να προστατεύσει τον λαό της και να εκπαιδεύσει σωστά τα παιδιά, ώστε να γίνουν άξιοι νίντζα και προστάτες του χωριού. Αυτό μας δείχνει ότι νοιάζεται για τους γύρω της και το μέλλον του κόσμου των νίντζα. Στα επεισόδια της σειράς παρατηρούμε την αποφασιστικότητά της και το πείσμα της. Παρά τα προτερήματα της, η Tsunade έχει και ελαττώματα.Συχνά χτυπάει τον Naruto (Ναρούτο) ή ton Jiraiya (Τζιράια) για την ανωριμότητά τους. Όμως η δική της συμπεριφορά δεν είναι καλύτερη από τη δική τους, καθώς πίνει συνεχώς σάκε, κοιμάται μερικές φορές στη δουλειά και προσπαθεί όσο το δυνατόν περισσότερο να κάνει άλλους ανθρώπους να δουλέψουν αντί για την ίδια. Μία από τις αγαπημένες της δραστηριότητες είναι τα τυχερά παιχνίδια.Την αγάπη της για τα τυχερά παιχνίδια την κληρονόμησε από τον παππού της τον Hashirama Senju (τον πρώτο Χοκάγκε). Παρά το πόσο συχνά και πόσο ανεύθυνα παίζεi, έχει αξιοσημείωτα κακή τύχη, προκαλώντας εκείνους που έχουν τεράστια κέρδη να την αποκαλούν "The Legendary Sucker" (θρυλικό κορόιδο).

Ιατρικές ικανότητες

Η Tsunade χαρακτηρίζεται στο Naruto ως η σπουδαιότερη ιατρός στο κόσμo, που μπορεί να αναγνωρίσει τις παθήσεις με μια ματιά και να τις θεραπεύει,όταν οι άλλοι γιατροί θεωρούν αδύνατο να  τις θεραπεύσουν. Οι δεξιότητές της είναι τόσο ισχυρές, ώστε ο Orochimaru πίστευε ότι μπορούσε να αντιστρέψει τις επιπτώσεις που επιφέρει το Demon Consuming Seal , να θεραπεύσει την ψυχολογική βλάβη του Tsukuyomi ,όπως όντως διόρθωσε τη ζημιά στη σπονδυλική στήλη του Rock Lee όταν θεωρήθηκε αδύνατη περίπτωση.
Χρυσή Πέλλας

Γεωγραφία

Το χωριό βρίσκεται νοτιοανατολικά της Αριδαίας, στο σταυροδρόμι Εδέσσης-Αριδαίας-Φούστανης. Το χωριό έχει υψόμετρο 120 μέτρα. 
Το χωριό βρίσκεται 5 χιλιόμετρα νότια του Εξαπλατάνου, στην κοιλάδα Αλμωπίας.

Αρχαιότητα και Μεσαίωνα

Ο οικισμός είναι τα ερείπια ενός μεσαιωνικού κάστρου, το οποίο καταστράφηκε από τις δυνάμεις του Βασιλείου Β 'κατά το 1015. Το φρούριο ανακηρύχθηκε αρχαιολογικός χώρος το 1980. Νότια του χωριού υπάρχουν υπολείμματα αρχαίου οικισμού που συνδέονται με μία αρχαία πόλη.

Οθωμανική Αυτοκρατορία

Τον 18 αιώνα γεννήθηκε και έζησε η Αγία Χρυσή η Νεομάρτυς όπου και δολοφονήθηκε από τις Οθωμανικές δυνάμεις το 1795.
Σύμφωνα με τις στατιστικές Vasil Kanchov ( «Μακεδονία. Εθνογραφία και στατιστικά στοιχεία») το 1900 ζουν 950 βούλγαροι μουσουλμάνοι.

Στην Ελλάδα

Κατά τη διάρκεια του Ά Βαλκανικού Πολέμου το 1912 το χωριό καταλήφθηκε από τα ελληνικά στρατεύματα και παρέμεινε στην Ελλάδα 
και μετά τους Βαλκανικούς Πολέμους. Κατά την Ανταλλαγή Πληθυσμών το 1923 ο μουσουλμανικός πληθυσμός μετανάστευσε στην Τουρκία και τη θέση του αναπλήρωσαν Έλληνες της Ανατολίας και του Πόντου. Το 1926 το χωριό μετονομάστηκε σε "Χρυσή". Σύμφωνα με την απογραφή του 1928 το χωριό είχε 664 άτομα.

Ασχολίες

Το έδαφος είναι πολύ γόνιμο και μερικώς αρδευόμενο. Ο πληθυσμός παράγει σιτηρά, καπνό, φρούτα και άλλα γεωργικά προϊόντα. Επίσης, η κτηνοτροφία είναι μερικώς ανεπτυγμένη.

Αυτοδιοίκηση

Το 1930, το χωριό αναγνωρίστηκε ως Κοινότητα που κάλυπτε έκταση 15 τ.χλμ.
Το 1999 η Κοινότητα συγχωνεύθηκε στο νεοσύστατο Δήμο Εξαπλάτανου και αποτέλεσε Δημοτικό Διαμέρισμα του δήμου. Από το 2011 το χωριό αποτελεί Τοπική Κοινότητα του Δήμου Αλμωπίας.
Κάρλο Αϊμονίνο

Βίος

Γεννήθηκε στη Ρώμη και φοίτησε στο πανεπιστήμιο της Ρώμης La Sapienza, από όπου αποφοίτησε το 1950. Στην ίδια περίοδο εκπαιδεύτηκε από τον Μαρτσέλο Πιατσεντίνι (Marcello Piacentini).

Αρχιτεκτονικό έργο

Μεταξύ των ετών 1949 και 1954, απέκτησε σημαντική επαγγελματική εμπειρία, κτίζοντας με τους διάσημους ήδη Μάριο Ριντόλφι και Λουντοβίκο Κουαρόνι το κτηριακό σύμπλεγμα INA-Casa στην Οδό Τιμπουρτίνα στη Ρώμη, αξιοσημείωτο δείγμα νεορεαλισμού.
Με την αρχιτεκτονική εμπειρία του απέκτησε πρακτικές δεξιότητες, ορατές σε μεταγενέστερα έργα του. Σημαντικότερα ανάμεσα σε αυτά τα μεταγενέστερα έργα ήταν το οικιστικό σύμπλεγμα 'Σπίνε Μπιάνκε' το 1955 στην πόλη Μάτερα, και το Τρατούρο ντέι Πρέτι το 1957 στη Φότζια.
Από το 1967 έως το 1970, Ο Αϊμονίνο συνεργάστηκε με τον Άλντο Ρόσι (Aldo Rossi) για τα κτηριακά συγκροτήματα Μόντε Αμιάτα κατά την ανάπτυξη του Γκαλαρατέζε έξω από το Μιλάνο.

Συγγραφέας και εκδότης

Εκκινώντας το 1954, ο Αϊμονίνο έργάστηκε ως εκδότης στην περιοδική έκδοση Il contemporaneo.
Ανάμεσα στο 1957 και το 1965 έγραψε επίσης και στο Καζαμπέλα (Casabella), συμμετέχοντας στις έντονες πολιτισμικές και αρχιτεκτονικές συζητήσεις κατά τα τέλη της δεκαετίας του 1950.
Το 1973, ο Αϊμονίνο έκδωσε το L'Abitazione Razionale: Atti de Congressi CIAM 1929-30, (Ορθολογική Κατοικία. Πρακτικά συνεδρίου CIAM 1920-3-) μια ανάλυση των ενοικιαζόμενων δημοσίων κτηριακών συγκροτημάτων. Εκεί καταλογογράφησε και ανέλυσε σχέδια διαμερισμάτων που αποτύπωναν μοντερνιστικές εξελίξεις σε ευρωπαϊκές και αμερικανικές πόλεις, καθώς επίσης και παλαιότερες κατοικίες. Τούτη η έκδοση είναι ένα από τα πρωιμότερα δείγματα τυπολογικής προσέγγισης στην πολεοδομία και την αρχιτεκτονική, κεντρικού ενδιαφέροντος για τα κινήματα των Νεο-Ορθολογιστών και της Νέας Πολεοδομίας. Το βιβλίο περιείχε επίσης ανατυπώσεις μελετών για τα ενοικιαζόμενα δημόσια κτηριακά συγκροτήματα από το Διεθνές Συνέδριο της Σύγχρονης Αρχιτεκτονικής (Congrès International d'Architecture Moderne) (CIAM) στη Φραγκφούρτη το 1929 [μελέτες από τους Ζίγκρφιντ Γκιέντιον (Siegfried Giedion) Ερνστ Μέι (Ernst May) Βάλτερ Γκρόπιους (Walter Gropius), Λε Κορμπιζιέ (Le Corbusier) Βιτόρ Μπουρζουά (Victor Bourgeois)] και στις Βρυξέλες το 1930 (Γκιέντιον, Μπον και Κάουφμαν, Γκρόπιους, Ρίτσαρντ Νέουτρα (Richard Neutra), και Τιτζ).

Πολεοδομία

Το 1957 Ο Κάρλο Αϊμονίνο ίδρυσε την Εταιρεία Αρχιτεκτονικής και Πολεοδομίας - S.A.U..
Σε ό,τι αφορά στην πολεοδομική του δραστηριότητα ο Αϊμονίνο ανέπτυξε την ιδέα του διοικητικού κέντρου ως ικανού εργαλείου για τη σύνδεση της πόλης με τα περίχωρά της. Η ιδέα του θεωρήθηκε εφαρμόσιμη ιδιαίτερα σε αναγνωρίσιμα τυπολογικά πολεοδομικά σχήματα.
Έθεσε σε πρακτική εφαρμογή τις ιδέες του σε προτάσεις που υπέβαλε το 1962 για τα κέντρα των πόλεων του Τορίνο και της Μπολόνια.

Studio AYDE

Το 1960 ίδρυσε το Studio AYDE με τον αδελφό του Μαουρίτσιο Αϊμονίνο και τον Αλεσάντρο ντε Ρόσι (Alessandro De Rossi).
Κώστας Κακαρούδης

Καριέρα

Ο Κακαρούδης ξεκίνησε το μπάσκετ στην Αστραπή Ηλιούπολης και μετά αγωνίστηκε για τρία χρόνια στη Θεσσαλονίκη με τα χρώματα του Άρη, από το 2000-2003. Με τους κιτρινόμαυρους την περίοδο 2002-03 έφτασε στον τελικό του Κυπέλλου Ελλάδος, ενώ την ίδια χρονιά κατέκτησε το EuroCup Challenge. Επόμενος σταθμός στην καριέρα του ήταν για μία σαιζόν ο Θερμαϊκός και τις επόμενες δύο σαιζόν ο Κ.Α.Ο. Δράμας, που τότε αγωνιζόταν στην Α2 Εθνική, από τον οποίο αποχώρησε το 2006.
Ακολούθησαν πέντε διαδοχικά μονοετή συμβόλαια με ομάδες της ίδιας κατηγορίας και συγκεκριμένα με τον Ιωνικό Λαμίας, την Ε.Κ. Καβάλας, το Ρέθυμνο, την Ολυμπιάδα Πατρών και τους Ικάρους Σερρών. Τη διετία 2011-2013 επέστρεψε στην Α1 Εθνική για λογαριασμό της παλαιότερης ομάδας του, του Κ.Α.Ο. Δράμας.
Το καλοκαίρι του 2013 έλαβε μεταγραφή στην CS Ενερτζία Ροβινάρι, ομάδα Α' Κατηγορίας στη Ρουμανία (Divizia A). Το Μάρτιο η ομάδα επέλεξε τη λύση της συνεργασίας της με τον αθλητή, ο οποίος συγκέντρωσε 9,9 πόντους, 3,6 ριμπάουντ, 1,4 ασίστ, 0,7 κλεψίματα, 0,4 κοψίματα και 1,9 λάθη σε 20 αγώνες (συνολικός χρόνος 23 λεπτά και 21 δευτερόλεπτα). Για το υπόλοιπο της αγωνιστικής περιόδου 2013-14 ο Κακαρούδης υπέγραψε συμβόλαιο με τον Κολοσσό Ρόδου. Το καλοκαίρι του 2014 υπέγραψε συμβόλαιο μονοετούς διάρκειας με τον ΠΑΟΚ
Κώστας Νεμπεγλέρας

Σταδιοδρομία σε συλλόγους

Ξεκίνησε την επαγγελματική του σταδιοδρομία το 1993 από τη Λάρισα. Στην ομάδα του κάμπου αγωνίστηκε μέχρι το 1997, όταν και μεταγράφηκε στον Πανηλειακό. Κατά τη χειμερινή μεταγραφική περίοδο του 2001, αποκτήθηκε από τον Ηρακλή Θεσσαλονίκης, έπειτα από εισήγηση του τότε προπονητή του "Γηραιού", Γιάννη Κυράστα.
Κατά την περίοδο 2004-05, έπεσε στη δυσμένεια της διοίκησης με αποτέλεσμα να παροπλιστεί και να μεταπηδήσει τον Ιανουάριο του 2005 στον συμπολίτη Άρη, με τον οποίο συμμετείχε σε 2 χαμένους τελικούς κυπέλλου, το 2005 και το 2008, αντιμετωπίζοντας και τις δύο φορές τον Ολυμπιακό. 
Τον Ιανουάριο του 2009, όντας εκτός πλάνων της τεχνικής ηγεσίας του Άρη, έμεινε ελεύθερος και υπέγραψε στον Ατρόμητο Αθηνών. Το 2011 συμμετείχε σε έναν ακόμη χαμένο τελικό κυπέλλου, αυτήν τη φορά με την ομάδα του Περιστερίου εναντίον της ΑΕΚ. 
Το καλοκαίρι του 2011 κι έπειτα από 14 χρόνια επέστρεψε στην ομάδα που έκανε τα πρώτα του ποδοσφαιρικά βήματα, τη Λάρισα, ολοκληρώνοντας τη δεύτερη θητεία του στον θεσσαλικό σύλλογο το καλοκαίρι του 2015, σε ηλικία 40 ετών, συνεχίζοντας στον Αχιλλέα Φαρσάλων πρώτα στις τοπικές κατηγορίες και αργότερα στη Γ΄ Εθνική. Ολοκλήρωσε την καριέρα του το 2018 σε ηλικία 43 ετών.
Παράλληλα κατέχει το ρεκόρ των περισσότερων συμμετοχών στον θεσμό του Κυπέλλου Ελλάδας, μετρώντας συνολικά 86 παρουσίες.

Διεθνής σταδιοδρομία

Ο Νεμπεγλέρας έχει μια συμμετοχή με την εθνική Ελλάδας, στην εκτός έδρας φιλική αναμέτρηση εναντίον της Κροατίας (2-2) που διεξήχθη στις 25 Απριλίου 2001, όταν υπό τις οδηγίες του Βασίλη Δανιήλ πέρασε ως αλλαγή αντικαθιστώντας τον Αλέξη Αλεξανδρή, ενώ ήταν μέλος της ολυμπιακής εθνικής ομάδας στους Ολυμπιακούς Αγώνες του 2004, αγωνιζόμενος και στους τρεις αγώνες που έδωσε η Ελλάδα.
Badland 2

Το Badland 2 (στυλιζαρισμένο: BADLAND 2) είναι ένα βιντεοπαιχνίδι για κινητά που αναπτύχθηκε από την Frogmind Games και κυκλοφόρησε στις πλατφόρμες iOS και Android. Το παιχνίδι κυκλοφόρησε στις 17 Δεκεμβρίου 2015 στο iOS και στις 8 Σεπτεμβρίου 2016 στο Android. Είναι η συνέχεια του Badland.

Ανάπτυξη

Το παιχνίδι αποκαλύφθηκε από τον Juhana Myllys, τον συνιδρυτή και επικεφαλής σχεδιαστή των Frogmind Games, ο οποίος δήλωσε ότι το παιχνίδι ήταν η προσπάθεια της εταιρίας να επανεφεύρει το πρώτο Badland, όπου ήθελε το παιχνίδι να είναι άξιο της λέξης sequel.
Αβόρ

Γεωγραφία

Το Αβόρ βρίσκεται σχεδόν στο γεωγραφικό κέντρο της χώρας, σε ανοικτή, όχι πυκνοκατοικημένη περιοχή, 22 χλμ. ΝΑ. της πρωτεύουσας του νομού, Μπουρζ. Η πόλη είναι κτισμένη στην αριστερή όχθη του ποταμού Υέβρ (Yèvre), ο οποίος ρέει με γενικότερη δυτική κατεύθυνση προς την Βιερζόν, όπου και συμβάλλει στον ποταμό Σερ (Cher). Βρίσκεται πάνω στη σιδηροδρομική γραμμή Μπουρζ-Νεβέρ και στη διασταύρωση των αυτοκινητοδρόμων D976, D71 και D36.

Ιστορικά στοιχεία

Κατά τη διάρκεια του Α΄ Παγκοσμίου Πολέμου, η πόλη διέθετε μία από τις σημαντικότερες στρατιωτικές σχολές της Γαλλικής Αεροπορίας, η οποία ήταν εξειδικευμένη στην εκπαίδευση των πιλότων για νυκτερινές πτήσεις. Κατά τη διάρκεια του Β΄ Παγκοσμίου Πολέμου ήταν χώρος συγκέντρωσης αλλοδαπών όπως είχε αποφασιστεί από την προσωρινή Κυβέρνηση του Βισύ.

Πληθυσμικά στοιχεία

Η εξέλιξη πληθυσμού του Αβόρ έχει ως εξής: κάτοικοι 2.007 (1954), 1.908 (1962), 2.350 (1975), 2.492 (1982), 2.334 (1999), 2.617 (2006), 2.765 (2011).
Εκλογές στα Μπαρμπάντος

Στα Μπαρμπάντος διεξάγονται γενικές εκλογές για την ανάδειξη της Εθνοσυνέλευσης. Η προκήρυξη των εκλογών θα πρέπει να γίνεται κάθε πενταετία μετά το άνοιγμα του κοινοβουλίου που προέκυψε από τις προηγούμενες εκλογές. Η ψηφοφορία δεν είναι υποχρεωτική.

2013

Οι γενικές εκλογές που διεξήχθησαν στις 21 Φεβρουαρίου 2013 ήταν οι πρώτες μετά την ανεξαρτησία που έγιναν κανονικά σε 5 χρόνια από τις προηγούμενες εκλογές. Το κυβερνών Δημοκρατικό Εργατικό Κόμμα κέρδισε τις εκλογές, εξασφαλίζοντας 16 επί συνόλου 30 εδρών στην Εθνοσυνέλευση.
Κιβωτός Γρεβενών

Γεωγραφική θέση

ΚΙΒΩΤΟΣ (Χωριό )   Ανατολικά Βορειοανατολικά του τόπου ΑΓΙΟΣ ΓΕΩΡΓΙΟΣ (Χωριό, Εδρα δήμου)>
ΑΓΙΟΣ ΓΕΩΡΓΙΟΣ (Χωριό, Εδρα δήμου) ανήκει στον τόπο ΗΡΑΚΛΕΙΩΤΕΣ (Δήμος)
ΗΡΑΚΛΕΙΩΤΕΣ (Δήμος) ανήκει στον τόπο ΓΡΕΒΕΝΑ (Νομός)
ΓΡΕΒΕΝΑ (Νομός) ανήκει στον τόπο ΔΥΤΙΚΗ ΜΑΚΕΔΟΝΙΑ (Περιφέρεια)
ΔΥΤΙΚΗ ΜΑΚΕΔΟΝΙΑ (Περιφέρεια) ανήκει στον τόπο ΕΛΛΑΔΑ (Χώρα)
N-μεθυλαιθεναμίνη

Ταυτομέρεια

Βασική ιδιότητά της είναι η ταυτομέρεια με την N-μεθυλαιθανιμίνη, με την οποία βρίσκεται πάντα σε χημική ισορροπία, έντονα μετατοπισμένη σε όφελος της ιμίνης, η οποία όμως δεν είναι δυνατό να απομονωθεί χωρίς την παρουσία ανιχνεύσιμων ιχνών N-μεθυλαιθεναμίνης . Μπορεί να καταλυθεί προς την επιθυμητή κατεύθυνση με παρουσία οξέων, βάσεων ή ουσιών που απομακρύνουν ποσότητες από τη μια από τις δύο ενώσεις:
190 Ισμήνη

Φυσικά χαρακτηριστικά

Η μέση διάμετρος της Ισμήνης υπολογίσθηκε σε 159 ως 164,4 χλμ. Ο φασματικός της τύπος είναι P (πυριτοανθρακούχος), ενώ το άλβεδό της είναι 0,058 ή 0,066. Η Ισμήνη περιστρέφεται γύρω από τον εαυτό της μία φορά κάθε 6 ώρες και 31 λεπτά.
Τζοβάννι Μπέμπο

Πρώτες διακρίσεις

Ο Τζοβάννι ήταν γιος του Αυγουστίνου Μπέμπο και της Τσιάρα Ντελ Μπάσσο, η Οικογένεια Μπέμπο ήταν από τις παλιότερες οικογένειες στην Βενετία, η μητέρα του άφησε μεγάλη κληρονομιά που την μοίρασε με τον αδελφό του. Σε ηλικία 12 ετών υπηρέτησε στο πλήρωμα μιας γαλέρας και έμεινε στην ίδια γαλέρα 16 χρόνια, πολέμησε με μεγάλη γενναιότητα στην νικηφόρα Ναυμαχία της Ναυπάκτου (1571) εναντίον των Τούρκων παρά το γεγονός ότι τραυματίστηκε πολλές φορές. Διορίστηκε από την Δημοκρατία Προβλεπτής για να τον ανταμείψει για τος υπηρεσίες του στην Ναυμαχία της Ναυπάκτου, στην συνέχεια έγινε Κονσιλιέρι και Πραίτορας στην Βασιλική του Αγίου Μάρκου.

Δόγης της Βενετίας

Ο προκάτοχος του Μαρκαντόνιο Μέμμο πέθανε (31 Οκτωβρίου 1615) αφήνοντας πολλά ερωτηματικά για την διαδοχή του. Οι παλιές Βενετσιάνικες οικογένειες ευγενών χωρίστηκαν σε δυο υποψηφίους, οι νεώτερες αντίθετα ενώθηκαν σε έναν, μετά από πολλούς αποτυχημένους γύρους οι 41 εκλέκτορες απέτυχαν να εκλέξουν τον διάδοχο και η Βενετία βρέθηκε μπροστά σε εμφύλιο. Ακολούθησε συμβιβασμός και εξελέγη νέος Δόγης της Βενετίας ο Τζοβάννι Μπέμπο (2 Δεκεμβρίου 1615), η εκλογή του εορτάστηκε με πολλά πανηγύρια όπως σε όλους τους δόγηδες.

Η μάχη του Φρίουλι

Η Βενετία λεηλατήθηκε για πολλά χρόνια από τους πειρατές Ουσκότσι που τους βοηθούσε ο μετέπειτα Φερδινάνδος Β΄ της Αγίας Ρωμαϊκής Αυτοκρατορίας τότε αρχιδούκας της Αυστρίας και είχαν την υποστήριξη του. Το πρώτο καθήκον του Τζοβάννι Μπέμπο ήταν να κηρύξει τον πόλεμο εναντίον τους, ακολούθησε η Μάχη του Φρίουλι με επίκεντρο το Φρίουλι, την Γκορίτσια, και την Ίστρια. Οι Βενετοί τους νίκησαν κατά κράτος, όταν έφτασε ο Άλμπρεχτ φον Βάλλενσταϊν για λογαριασμό της Αυστρίας να βοηθήσει τους Ουσκότσι ο πόλεμος είχε τελειώσει και ο Μπέμπο είχε επιβάλει ειρήνη που υπεγράφη στο Παρίσι (27 Σεπτεμβρίου 1617).

Εντάσεις με την Ισπανία

Ο Ισπανός απεσταλμένος στην Βενετία Αλφόνσο ντε λα Κουέβα, 1ος Μαρκήσιος του Μπεντμάρ προσπάθησε να αποσταθεροποιήσει την Δημοκρατία με εμφύλιες συγκρούσεις για να μπορέσει η Ισπανία να καταλάβει με ευκολία την πόλη. Ο Τζοβάννι Μπέμπο προσπάθησε να εξεγείρει τη πόλη εναντίον των Ισπανών αλλά εκείνοι είχαν σπείρει παντού κατασκόπους και έκαναν το έργο του δύσκολο, οι Ισπανικές δυνάμεις έμειναν πολλά χρόνια στην πόλη. Ο Τζοβάννι Μπέμπο έπεσε τελικά σε μάχη στις προσπάθειες που έκανε να προστατεύσει την πόλη του από την Ισπανική κατοχή (16 Μαρτίου 1618).
Ζοάο Τέβες

Γεωγραφία

Η Ζοάο Τέβες βρίσκεται νότια του Πράσινου Ακρωτηρίου. Βρίσκεται βορειοανατολικά της Σακραμέντο και βορειοδυτικά της Άγκουα Γκάτο. Βρίσκεται σε συντεταγμένες 15°04′00″Β 23°35′30″Δ.
Kiss 92.9

Ιδιοκτησία

Ο φορέας που διαχειριζόταν τον Kiss FM ήταν η Kiss ΕΠΕ - Επιχειρήσεις Μέσων Μαζικής Ενημέρωσης η οποία συστάθηκε στα τέλη του 1992. Πρώτος εκ των εταίρων και ιδρυτών του ήταν ο Γιώργος Πολυχρονίου ενώ στο μετοχικό σχήμα εντάσσεται και ο Μιχάλης Τσαουσόπουλος. Ο πρώτος στα τέλη του 1996, αποχωρεί από τον Kiss FM πουλώντας το μερίδιό του στον Παναγιώτη Κωστάκη.
Από την ίδρυσή του, ο σταθμός στεγαζόταν στο Μαρούσι, αρχικά στην οδό Μητροπόλεως 43 (στο Metropolis Center) και αργότερα στην οδό Πεντέλης 124. Το 1999, ο φορέας του σταθμού απορροφά μέσω συγχώνευσης τη Π. Κωστάκης - Μ. Τσαουσόπουλος Ο.Ε. η οποία συστάθηκε λίγους μήνες πριν την ίδρυση του Kiss FM αυξάνοντας παράλληλα το μετοχικό της κεφάλαιο και η οποία μετατρέπεται σε Ανώνυμη Εταιρεία, με την επωνυμία Kiss Α.Ε. Μέσων Μαζικής Ενημέρωσης ενώ λίγα χρόνια μετά, μεταφέρεται σε ιδιόκτητο κτήριο, στην οδό Βασιλίσσης Σοφίας 85 όπου παραμένει έως σήμερα. Την ίδια περίοδο αποχωρεί ο Μιχάλης Τσαουσόπουλος από το μετοχικό σχήμα ενώ από το 2009 ο Παναγιώτης Κωστάκης κατέχει εξολοκλήρου το πλειοψηφικό πακέτο των μετοχών του σταθμού.
Εθνικό πένθος

Το Εθνικό πένθος είναι όρος που περιγράφει την ένδειξη πένθους που προέρχεται από την θλίψη και λύπη για κάποιο δυστυχές γεγονός και κηρύσσεται επισήμως από τις κυβερνήσεις κρατών. Μπορεί να προέλθει από τον θάνατο πολλών ανθρώπων έπειτα από μια φυσική καταστροφή, ένα τρομοκρατικό χτύπημα ή κάποιο άλλο δυστυχές γεγονός, όπως επίσης και από το γεγονός θανάτου ενός ιδιαίτερα σημαντικού ανθρώπου για ένα έθνος ή λαό. Χαρακτηρίζεται από πένθος που επιφέρει και μνημονικές δραστηριότητες που παρατηρούνται στην πλειοψηφία του πληθυσμού μιας χώρας. 
Κατά την διάρκεια του σε ορισμένες περιπτώσεις αποφασίζεται το κλείσιμο δημοσίων υπηρεσιών και σχολείων, η ανάρτηση των σημαιών μεσίστια και άλλες συμβολικές κινήσεις. Παρόμοια εκδήλωση πένθους μικρότερης διάρκειας είναι η τήρηση ενός λεπτού σιγής σε διάφορες συναθροίσεις και συγκεντρώσεις.

Ελλάδα

Το Ελληνικό κράτος έχει κηρύξει επισήμως 6 φορές εθνικό πένθος. Πρώτη φορά ήταν τον Μάρτιο του 1994 έπειτα από τον θάνατο της Μελίνας Μερκούρη και τελευταία πιο πρόσφατη φορά τον Ιούλιο του 2018 έπειτα από τις ιδιαίτερα καταστροφικές πυρκαγιές της Αττικής που εκδηλώθηκαν στο Δυτικό και Ανατολικό τμήμα της και επέφεραν την απώλεια δεκάδων ανθρώπων στο δεύτερο με περιοχή με τους περισσότερους θανάτους και πληγέντες το Μάτι. Στο ενδιάμεσο χρονικό διάστημα έχει κηρυχθεί εθνικό πένθος: α) τον Απρίλιο του 1998 για τον θάνατο του Κωνσταντίνου Καραμανλή, β) το καλοκαίρι του 2007 για τις εκτενείς πυρκαγιές που έπληξαν την χώρα σε πολλά μέρη της, με την Ηλεία να δέχεται την μεγαλύτερη καταστροφή και οι οποίες επέφεραν τον θάνατο τουλάχιστον 63 ανθρώπων, γ) τον Ιανουάριο του 2008 για τον θάνατο του Μακαριστού Αρχιεπίσκοπου Αθηνών και πάσης Ελλάδος Χριστόδουλου της Ορθόδοξης Ανατολικής Εκκλησίας της Ελλάδος, δ) τον Νοέμβριο του 2017 για τις φονικές πλημμύρες της Δυτικής Αττικής που στην κόστισαν την ζωή σε 23 ανθρώπους στην Μάνδρα.

Μπανγκλαντές

Ο Σέιχ Μουτζιμπούρ Ραχμάν (17 Μαρτίου 1920 - 15 Αυγούστου 1975) είναι ο εθνοπατέρας και πρώτος αρχηγός κράτους του Μπανγκλαντές (1971-1975). Δολοφονήθηκε από πραξικοπηματίες στις 15 Αυγούστου 1975. Η ημέρα γέννησης και θανάτου του είναι εθνικές αργίες στο Μπανγκλαντές. Στις 17 Μαρτίου εορτάζεται η εθνική αργία των γενεθλίων του Μουτζιμπούρ Ραχμάν (মুজিব জয়ন্তী, Μουτζίμπ τζαγιάντι), ενώ η ημέρα πένθους για τον θάνατό του είναι γνωστή ως Εθνική ημέρα πένθους (জাতীয় শোক দিবস, Τζατία σοκ ντιβάς).
Γοδεφρείδος Φέδερ

Βίος

Γεννήθηκε στο Έλινγκεν της Μέσης Φραγκονίας στις 17 Νοεμβρίου του 1806. Πραγματοποίησε τις εγκύκλιες σπουδές του στο γυμνάσιο και λύκειο του Μονάχου. Την περίοδο 1824 - 1828 σπούδασε νομική στο πανεπιστήμιο της ίδιας πόλης. Αφού έλαβε διδακτορικό δίπλωμα και ασκήθηκε στο Γκάρμις και στο Μόναχο, το 1830 έλαβε την άδεια της άσκησης της δικηγορίας. Το 1831 διορίσθηκε ως διοικητικός υπάλληλος στην Οικονομική υπηρεσία του νομού Ιζάρ.

Η δράση του στην Ελλάδα

To 1833 κλήθηκε από την Αντιβασιλεία για να στελεχώσει ως νομικό και διοικητικό προσωπικό τη Γραμματεία της και ήλθε στο Ναύπλιο. Τον Απρίλιο του 1834 διορίσθηκε Ελεγκτής στο Ελεγκτικό Συνέδριο και αρειοπαγίτης την 1η Ιανουαρίου 1835. Συμμετείχε με τους Κ. Προβελέγγιο και Γ. Βέλλιο στην αναθεώρηση της μεταφράσεως στην ελληνική γλώσσα των Δικαστικών Κωδίκων της Αντιβασιλείας, λόγω σφαλμάτων που είχαν σημειωθεί (τέλη 1834-Σεπτέμβριος 1835 περίοδος εργασιών). Συνέβαλε, επίσης, στην προετοιμασία κατάρτισης Αστικού Κώδικα, στη διαμόρφωση οριστικού σχεδίου του Βασιλικού Διατάγματος περί Πολιτικού Νόμου (Φεβρουάριος 1835), καθώς και στην κατάρτηση του Νόμου περί των Υποθηκών (Αύγουστος 1836). Υπήρξε, το 1836, μέλος της συσταθείσης επιτροπής για τη μετάφραση στην ελληνική του γαλλικού Αστικού Κώδικα. Το 1840 διορίστηκε αναπληρωτής επιδιαιτητής της Μικτής Επιτροπής η οποία θα επιλαμβανόταν επί των διαφιλονικούμενων ακινήτων μεταξύ Ελλήνων και Οθωμανών. Στις 20 Αυγούστου 1841 προήχθη σε Εισαγγελέα των Εφετών Αθηνών. Το 1843 υπήρξε μέλος της γνωμοδοτικής επιτροπής του Υπουργείου Οικονομικών επί των δικαστικών διαφορών μεταξύ ιδιωτών και Δημοσίου. Στην Ελλάδα παντρεύτηκε την Αναστασία Γεωργίου Δούμα, με την οποία απέκτησε τέσσερις γιούς. όταν ο σύζυγός της επέστρεψε στην Γερμανία, εκείνη δεν τον συνόδευσε και τον διαζεύχθηκε.

Καθηγητής στη Νομική Σχολή του Πανεπιστημίου Αθηνών

Στις 15 Ιανουαρίου του 1837 διορίσθηκε έκτακτος καθηγητής και στις 14 Απριλίου της ίδιας χρονιάς, Επίτιμος καθηγητής στη Νομική Σχολή του Πανεπιστημίου Αθηνών. Μέχρι τον Σεπτέμβριο του 1843 δίδαξε Πολιτική Δικονομία. Δεν παρείχε σύγγραμμα στους φοιτητές το οποίο σχεδίαζε να συνέτασσε αργότερα.

Η επιστροφή στη Βαυαρία

Επιστρέφοντας από την Ελλάδα, επανήλθε στη βαυαρική δημόσια υπηρεσία ως Fiskalrat του Oberberg και Salinen (1843), παράλληλα εξέδωσε τις πανεπιστημιακές του παραδόσεις (Αι περί Πολιτικής Δικονομίας παραδόσεις του Δρ. Γ. Φέδερ) και το 1848 τοποθετήθηκε Διευθυντής στο Υπουργείο των Εσωτερικών. Μετείχε ως πληρεξούσιος εις την Εθνική Γερμανική Συνέλευση στη Φραγκφούρτη. Τον Οκτώβριο του 1866 διορίσθηκε διοικητής της Μέσης Φραγκονίας και το 1879 Πρόεδρος του ανωτάτου Βαυαρικού Δικαστηρίου στο Μόναχο, μέχρι το 1888. Το 1878 εξελέγη πληρεξούσιος στο στο Reichstag. Πέθανε στο Μόναχο, στις 12 Νοεμβρίου του 1892.